Diari Oficial de la Generalitat Valenciana


Sumari del DOGV 8232, del 12-02-2018 (2018/820)

RESOLUCIÓ de 31 d'octubre de 2017, de la Conselleria d'Hisenda i Model Econòmic, per la qual s'accepta la cessió gratuïta, per mitjà de mutació demanial, de l'immoble en el camí Coca d'Aspe, realitzada per l'Ajuntament del dit municipi per a destinar-lo a centre sanitari integrat.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8232

Data del DOGV
:   12-02-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/820


Data del document
:   31-10-2017

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 31 d'octubre de 2017, de la Conselleria d'Hisenda i Model Econòmic, per la qual s'accepta la cessió gratuïta, per mitjà de mutació demanial, de l'immoble en el camí Coca d'Aspe, realitzada per l'Ajuntament del dit municipi per a destinar-lo a centre sanitari integrat. [2018/820]  
L'Ajuntament d'Aspe, en Acord plenari de 24 de febrer de 2016, va acordar la cessió gratuïta a la Generalitat, per mitjà de mutació demanial externa, d'una parcel·la de la seua propietat de 5.754 m² de superfície, en el camí la Coca, de la dita població per a la construcció d'un centre de salut. Segons consta en l'esmentat acord l'immoble té la qualificació jurídica de domini públic.  
A proposta de la Direcció General de Recursos Humans i Econòmics de la Conselleria de Sanitat Universal i Salut Pública de 13 de juny de 2017 es van iniciar els tràmits legals oportuns per a l'acceptació de la cessió. Entre la documentació aportada consta certificat de la Direcció General de Recursos Humans i Econòmics de data 13 de setembre de 2017 en el que fa constar que en l'expedient de contractació 700/2006 es va adjudicar a la mercantil Elche-Crevillente Salut, SA, la concessió, entre altres, del Centre de Salut Integrat d'Aspe.  
  
La cessió s'ha efectuat basant-se en el que disposa l'article 37 de la Llei 14/2003, de patrimoni de la Generalitat i la disposició addicional onze de l'esmentada Llei que regula la mutació demanial.  
Segons el dit article 37 «Les administracions territorials de la Comunitat podran afectar béns i drets demanials a un ús o servei públic competència de la Generalitat i transmetre-li la titularitat d'aquestes quan resulten necessàries per al compliment dels seus fins. L'administració adquirent mantindrà la titularitat del bé mentre continue afectat l'ús o servei públic que motiva la mutació i, per tant, conserva el seu caràcter demanial. Si el bé o dret no fóra destinat a l'ús o servei públic o deixara de destinar-se posteriorment, revertirà a l'administració transmetent, integrant-se en el seu patrimoni amb totes les seues pertinences i accessions».  
L'article 44 de la Llei 14/2003, de 10 d'abril, de patrimoni de la Generalitat estableix al punt 1, que la Generalitat adquirirà la propietat dels béns i drets patrimonials o demanials que li cedisquen altres administracions públiques per a destinar-los a un ús públic o a la prestació de serveis públics competència de la Generalitat, i en el punt 2 estableix que la competència per a l'acceptació correspon al titular de la conselleria competent en matèria de patrimoni.  
L'article 27.2.c de la Llei de patrimoni estableix que l'adquisició de béns i drets en virtut de transferència o cessió administrativa porta implícita l'afectació de béns i drets a l'ús general o al servei públic. En conseqüència, una vegada perfeccionada la cessió i acceptació, l'immoble queda automàticament afecte al servei públic sanitari i adscrit a la Conselleria de Sanitat Universal i Salut Pública, a la que correspon la seua administració, defensa i conservació.  
En conseqüència, amb base en els esmentats articles de la Llei 14/2003, de 10 d'abril, de patrimoni de la Generalitat i fent ús de les atribucions conferides per la legislació vigent resolc:  
  
Primer  
Acceptar la cessió gratuïta, per mitjà de mutació demanial, de la propietat realitzada per l'Ajuntament d'Aspe de la parcel·la de 5.754 m² de superfície, en el camí la Coca, que afronta: nord, finca 37373 propietat de l'Ajuntament; sud i est, finca 14793 propietat de María Pilar Carrión Sequera i Manuel Francisco, María Pilar, Ana María i Francisco Assís Alberola i oest, finca 16420 propietat de José Bolorinos Cremades.  
Consta inscrita en el Registre de la Propietat d'Aspe tom 2087, llibre 613, foli 165, finca 37237, inscripció 1a.  
Referència cadastral: 10235P692646569099VN.  
La parcel·la s'accepta lliure de càrregues i gravàmens i al corrent de qualsevol gasto.  
  
Segon  
La cessió gratuïta realitzada per l'Ajuntament d'Aspe s'efectua amb la condició de destinar l'immoble a la construcció d'un centre de salut.  
  
  
Tercer  
L'immoble acceptat haurà d'incorporar-se a l'Inventari General de Béns i Drets de la Generalitat en concepte de bé de domini públic afecte el servei públic sanitari i adscrit a la Conselleria de Sanitat Universal i Salut Pública a la que correspon les competències demanials sobre aquest, inclosa la seua administració, defensa i conservació, i inscriure's a nom de la Generalitat en el Registre de la Propietat i en el Cadastre.  
  
  
Quart  
Notificar la present resolució a l'ajuntament cedent i procedir a la seua publicació en el Diari Oficial de la Generalitat Valenciana, en compliment del que disposa l'article 44 de la Llei 14/2003, de 10 d'abril, de patrimoni de la Generalitat.  
  
Contra el present acte, que és definitiu en via administrativa, es podrà interposar recurs contenciós administratiu en el termini de dos mesos comptats a partir de l'endemà de la seua notificació, davant del jutjat contenciós administratiu de conformitat amb allò que disposa l'article 46 de la Llei 29/1998, de 13 de juliol, reguladora de la jurisdicció contenciosa administrativa. No obstant això, es podrà interposar recurs potestatiu de reposició, en el termini d'un mes comptat a partir de l'endemà de la seua notificació, davant de l'òrgan que va dictar l'acte de conformitat amb el que preveu l'article 123 de la Llei 39/2015, d'1 d'octubre, del procediment administratiu comú de les administracions públiques, sense perjuí que es puga exercitar qualsevol altre que s'estime procedent.  
  
València, 31 d'octubre de 2017.- El conseller d'Hisenda i Model Econòmic: Vicent Soler i Marco.